ความสามารถในการทำกำไรของ AOT จะสูงกว่า BCIA พอสมควรเพราะเหตุใด
BEIJING Capital International Airport (BCIA) … AOT แห่งเมืองจีน พูดถึง AOT แห่งเมืองจีน ทุกท่านคงว้าวในใจ เพราะจีนนั้นประชากรเยอะเหลือเกิน แค่ฟังชื่อเราก็อยากจับจองเป็นเจ้าของกันหลายคน AOT โดยให้ผลตอบแทนในปีนี้แล้ว 29.6% ซึ่งได้อานิสงค์จากนักท่องเที่ยวจีนที่เข้ามาในประเทศไทยอย่างมหาศาล แน่นอนว่าสนามบินจีนก็ได้รับประโยชน์จากการที่คนจีนมีรายได้มากขึ้น และมีการออกมาท่องเที่ยวและทำธุรกิจในต่างแดนเช่นเดียวกัน BCIA ตั้งแต่ต้นปีให้ผลตอบแทนแล้วถึง 48% แต่ที่สำคัญ ดูเหมือนมูลค่าจะดึงดูดนักลงทุนพอสมควร เพราะว่ามีมูลค่าตลาด (Market Capitalization) คิดเป็นเพียงประมาณ 1 ใน 3 ของ AOT Catalyst หรือสิ่งที่เร่งให้มันวิ่งแรงขนาดนี้ คือมี growth อีกมหาศาล ล่าสุดพึ่งซื้อเครื่องบิน Airbus ไปอีก 140 ลำ ทาง BOEING เองก็คาดว่าใน 20 ปีจะโกยเงินจากจีนได้ถึง 1 ล้านล้านเหรียญสหรัฐฯ จากการขายเครื่องบิน 6800 ลำ BCIA มีความคล้ายคลึงกับ AOT แต่ก็มีรายละเอียดที่แตกต่างกัน วันนี้เราจะพูดถึงเรื่อง Passenger mix กันก่อน  เนื่องจากปักกิ่งนั้นเป็นเมืองหลวงที่มีประชากรมากที่สุดในโลก มีประชากรมากถึง 21.7 ล้านคน เป็นศูนย์กลางการปกครองของจีน เป็นที่ตั้งของบริษัทใหญ่ๆมากมาย นับว่าเป็นเมืองที่บริษัทใน Fortune Global 500 ตั้งสำนักงานใหญ่มากที่สุดในโลก ทำให้สนามบินปักกิ่งมีการจราจรที่ค่อนข้างคับคั่ง จากข้อมูลของ Airport Coucil International (ACI) ในปี 2016 สนามบินปักกิ่งแห่งนี้ถือว่ามีผู้โดยสารผ่านเข้าออกมากเป็นอันดับสองของโลก และเป็นที่ 1 ในเอเซีย โดยมีผู้โดยสารผ่านเข้าออกทั้งปีทั้งสิ้น 94.4 ล้านคน ในขณะที่สนามบินสุวรรณภูมิของเราอยู่ในอันดับที่ 20 มีผู้โดยสารทั้งสิ้น 55.9 ล้านคน แต่หากรวมสนามบินทั้ง 6 แห่งของ AOT นั้นจะอยู่ที่ 119.9 ล้านคน หากมาดูสัดส่วนของผู้ใช้สนามบินของทั้งสองแห่ง เราจะเห็นความแตกต่างของผู้โดยสารพอสมควร จากกราฟจะเห็นว่าผู้ใช้สนามบินปักกิ่งส่วนใหญ่นั้นเป็นคนในประเทศกว่า 74% ขณะที่ AOT นั้น มีผู้โดยสารที่เป็นบินระหว่างประเทศมากถึง 57% หากจะเทียบกันแล้ว ความสามารถในการทำกำไรของ AOT จะสูงกว่า BCIA พอสมควรเพราะ ค่าธรรมเนียมและค่าดำเนินการที่เที่ยวบินระหว่างประเทศต้องจ่ายให้สนานบินนั้นสูงกว่าเที่ยวบินในประเทศ
นักท่องเที่ยวหรือ ผู้โดยสารระหว่างประเทศเท่านั้นที่สามารถซื้อของ Duty Free ได้ ซึ่งงานนี้ AOT จะได้ส่วนแบ่ง 20%
AOT นั้นมีหลายสนามบิน ในขณะที่ BCIA เป็นสนามบินเดียว และยังเป็นกรุงปักกิ่ง ซึ่งจะเป็นนักท่องเที่ยวจากต่างประเทศน้อยกว่า อย่างไรก็ตาม Capital Airport Holding (CAH) ซึ่งเป็นบริษัทของรัฐจีน ที่เป็นผู้ถือหุ้นใหญ่ของ BCIA กำลังดำเนินการก่อสร้างสนามบินแห่งใหม่ชื่อ Beijing Daxing International Airport ที่อยู่ห่างสนามบินเดิมไป 67 กิโลเมตร และสามารถรองรับผู้โดยสารได้ถึง 72 ล้านคนต่อปี คาดว่าจะเปิดให้ใช้บริการได้ในปี 2019 ในมุม ความถูกแพงบ้าง AOT นั้นถูกเทรดที่ P/E กว่า 36.6 เท่า
BCIA ถูกเทรดอยู่ที่ระดับ 26 เท่า ก็คงจะเพราะ ความแตกต่างด้านความสามารถทำกำไร
กระแสการเล่นหุ้น ของคนไทยที่แรงมาก ในขณะที่จีนนั้นซาไปแล้ว จึงทำให้ valuation ไม่สูงนัก
ยิ่งมีการเปิด phase ใหม่ๆของ AOT ทำให้ตลาดคาดหวังนำไปก่อน Bottom line – บทสรุป มีการคาดการณ์ว่าภายในปี 2030 ตลาดการบินพลเรือนในจีนจะแซงหน้าอเมริกาเป็นตลาดที่ใหญ่ที่สุดในโลก ซึ่ง BCIA ก็เป็นผู้หนึ่งที่จะได้รับประโยชน์แน่นอน เพราะปริมาณผู้โดยสารนั้นล้นหลามเหลือเกิน และหากว่าจีนสามารถส่งเสริมการท่องเที่ยวในละแวกปักกิ่งได้มากกว่านี้ ก็มีโอกาสที่ BCIA จะได้ผู้โดยสารระหว่างประเทศมากขึ้น ซึ่งจะทำให้การทำกำไรของ BCIA ดีขึ้นไปอีก เป็น growth story 2 เด้ง ใครที่สนใจ ก็สามารถซื้อหุ้นตัวนี้ได้ที่ตลาดฮ่องกงครับ … (โดยเฉพาะคนที่ตกรถ AOT แต่อยากได้มากๆ พอหาทดแทนได้ระดับหนึ่ง ก็ตัวนี้ครับ  ไม่งั้นก็ต้องไป เวียตนามแทน แต่ก็จะไม่ได้สนามบินเกือบทั้งประเทศแบบ AOT) BottomLiner ติดตาม BottomLiner ทาง Facebook ได้ที่ 
หรือติดตาม BottomLiner ทาง line คลิ๊ก 
หรือกดเพิ่มเพื่อน ค้นหา id แล้วพิมพ์ @bottomliner (ใส่ @ ด้วยครับ)
ความสามารถในการทำกำไรของ AOT จะสูงกว่า BCIA พอสมควรเพราะ


1. ค่าธรรมเนียมและค่าดำเนินการที่เที่ยวบินระหว่างประเทศต้องจ่ายให้สนานบินนั้นสูงกว่าเที่ยวบินในประเทศ

2. นักท่องเที่ยวหรือผู้โดยสารระหว่างประเทศเท่านั้นที่สามารถซื้อของ Duty Free ได้ ซึ่ง AOT จะได้ส่วนแบ่ง 20%

3. AOT มีหลายสนามบิน ในขณะที่ BCIA เป็นสนามบินเดียว และยังเป็นกรุงปักกิ่ง ซึ่งจะเป็นนักท่องเที่ยวจากต่างประเทศน้อยกว่า
ความรู้ทางการเงิน